भारत
भारत देश (अंग्रेजी: India), या सरकारी रूप से भारत गणराज्य (अंग्रेजी: Republic of India), दक्खिनी एशिया में एगो देश बा। भारतीय साहित्य में एकरा के जम्बूद्वीप, आर्यावर्त, आ अजनाभदेश भी कहल गइल बा। भारत, भौगोलिक क्षेत्रफल के हिसाब से से विश्व के सातवाँ सबसे बड़हन अउरी जनसंख्या के हिसाब से चीन की बाद दुसरा सबसे बड़ देश बाटे। भारत के जनसंख्या २०११ की जनगणना की हिसाब से १.२ अरब बाटे।
भारत के उत्तर में हिमालय पहाड़, दक्खिन में हिन्द महासागर, पच्छिम में अरब सागर आ पूरुब ओर बंगाल के खाड़ी बाटे। भारत जमीनी सीमा जेवन देशन की संघे साझा बा उनहन में पच्छिम में पाकिस्तान, अफ़ग़ानिस्तान, उत्तर-पूरब में चीन, नेपाल, आ भूटान अउरी पूरुब ओर बांग्लादेश आ म्याँमार देश बाड़ें। हिन्द महासागर में एकरी दक्खिन-पश्चिम में मालदीव, दक्खिन में श्री लंका अउर दक्खिन-पूरब में इंडोनेशिया हऽ।
हिमालय से निकले वाली नद्दी कुल के ले आवल निक्षेप से उत्तरी भारत के मैदान बनल बा जेवन बहुत ऊपजाऊ बा। एही मैदान क पच्छिमी तटीय हिस्सा विश्व की प्राचीनतम सभ्यता सिन्धु घाटी सभ्यता के जनम भइल हऽ आ एही उत्तर भारत की मैदान में विश्व के चार गो प्रमुख धर्म:हिंदू, बौद्ध, जैन अउरी सिख धर्म जनम लिहलन अउर विकसित भइलें। गंगा नदी भारत के राष्ट्रीय नदी बाटे जेवन इहाँ की संस्कृति में बहुत पबित्र मानल जाले।
जहाँ तक भारत की लोगन का सवाल बा जनसंख्या के हिसाब से ई विश्व के सबसे बड़हन लोकतंत्र हऽ। इहवाँ संसदीय प्रणाली के आधार पर शासन चलेला आ देश के मुखिया राष्ट्रपति होलें लेकिन परधानमंत्री सभसे शक्तिशाली पद होला। १९९१ ई. मे आर्थिक सुधार की बाद भारत के अर्थव्यवस्था में तेज़ वृद्धि देखल गइल बा। भारत नामिक जी॰डी॰पी॰ के अनुसार बिस्व में दसवां सबसे बड़हन आ पी॰पी॰पी॰ की हिसाब से दुनिया में तीसरी सबसे बड़हन अर्थव्यवस्था हऽ।
भारतीय संस्कृति के सभसे मुख्य बिसेसता बा एकर बहुरंगी रूप। भारत में बहुत प्रकार के जाति, प्रजाति आ धर्म के लोग बाटे आ भारत के एक क्षेत्र से दूसरा क्षेत्र में खान-पान, रहन-सहन जइसन चीजन में बहुत अंतर देखे के मिलेला। एकरा बावजूद भारतीय संस्कृति के एगो अलग पहचान बा। अंग्रेज लोग भारत के एही भूगोलिक आ सांस्कृतिक विविधता के देख के ए के एगो उप-महाद्वीप के लोग हालाँकि अब भारतीय एकता आ अखंडता क समर्थक ए शब्द क प्रयोग ना कइल चाहेला लोग।
बिसयसूची
नाँव के उत्पत्ति[संपादन]
भारत, एगो भूगोलीय पहिचानक बाटे जवन भारत के संबिधान द्वारा देस के नाँव के रूप में स्वीकार कइल गइल बाटे,[१२] कई ठे भारतीय भाषा सब में कुछ हेर-फेर के साथ इस्तेमाल होला। ई नाँव, पुरान भारतवर्ष के आधुनिक रूप हवे जवन १९वीं सदी के बिचला समय में भारत के देशी नाँव के रूप में प्रचलन में महत्व पवलस।[१३] बिद्वान लोग के मान्यता बाटे की ई नाँव दूसरी सदी ईसा पूर्व के वैदिक जन भारत लोग के नाँव से उपजल हवे।[१४] परंपरागत रूप से ई नाँव कथा में बर्णित राजा भरत के साथ भी जोड़ल जाला।[१५] गणराज्य (शब्दशः, जनता के राज्य) संस्कृत/हिंदी में रिपब्लिक खातिर प्रयोग होखे वाला प्राचीन शब्द हवे।[१६][१७][१८]
इंडिया (अंग्रेजी: India) शब्द इंडस (अंग्रेजी: Indus) से पड़ल हवे, जवन पुरानी फ़ारसी भाषा के शब्द सिंधी से निकलल हवे।[१९] सिंधी शब्द खुदे संस्कृत के सिंधु, जवन ऐतिहासिक रूप से सिंधु नदी खातिर इस्तेमाल होखे, से निकलल।[२०] प्राचीन यूनानी लोग भारत के लोग के इंडोई (Ivδoί) कहे जवना के शाब्दिक अरथ होखे "सिंधु (के इलाका) के लोग"।[२१]
हिंदुस्तान ([ɦɪnd̪ʊˈst̪aːn] ( listen)) तीसरी सदी ईसा पूर्व के, एगो प्राचीन फारसी नाँव हवे, जवन मुगल लोग के समय एह इलाका में चलन में आइल, आ तबसे ब्यापक रूप से इस्तेमाल होला, अक्सरहा एकर अरथ "हिंदू लोग के देस" के रूप में भी कइल जाला। एकर मतलब परिवर्तनशील रहल बाटे, कबो ख़ाली उत्तरी भारत आ पाकिस्तान खातिर आ कबो पूरा भारत खातिर।[१३][२२][२३]
इतिहास[संपादन]
प्राचीन भारत[संपादन]
मानव के सभसे पुरान अवशेष दक्खिन एशिया में मिलले के प्रामाणिक तिथि ३०,००० साल पहिले के बतावल जाला।[२४] लगभग एही काल के मेसोलिथिक रॉक आर्ट के साइट सभ भारत के कई सारा भाग में पावल गइल बाड़ी, जवना में मध्य प्रदेश में मौजूद भीमबेटका के गुफा उल्लेख जोग बाड़ी सऽ।[२५] उपमहादीप में, लगभग ७,००० ईसा पूर्व के नियोलिथिक आबादी के पहिला चीन्हा मेहरगढ़ आ कुछ अन्य पच्छिमी पाकिस्तानी इलाका में मिले ला।[२६] ईहे क्रमशः बिकास करिके सिंधु घाटी सभ्यता के निर्माण कइलें,[२७] जवन दक्खिनी एशिया में पहिला शहरी संस्कृति रहल;[२८] ई लगभग २५००–१९०० ई॰पू॰ के समय में वर्तमान समय के पाकिस्तान आ पच्छिमी भारत के इलाका में फलल-फुलाइल।[२९] मुअनजोदारो (मोहनजोदड़ो), हड़प्पा, धौलावीरा, राखीगढ़ी आ कालीबंगा जइसन शहरन के इर्द-गिर्द केंद्रित, बिबिध प्रकार के रोजगार पर आजीविका खातिर निर्भर, ई सभ्यता शिल्प उत्पादन आ तरह-तरह के बाणिज्य-ब्यापार में काफी आगे रहल।[२८]
२०००–५०० ई॰पू॰ के समय में संस्कृति में मामिला में, उपमहादीप के कई गो क्षेत्र चाल्कोलिथिक से लोहा जुग में प्रवेश कइलें।[३०] हिंदू लोग के सभसे पुरान ग्रंथ वेद[३१] एही काल में रचल गइलें [३२] आ इतिहासकार लोग पंजाब क्षेत्र आ ऊपरी गंगा मैदान में एगो वैदिक संस्कृति प्रकल्पित कइले बा।[३०] ज्यादातर इतिहासकार लोग एह काल के दौरान, उपमहादीप में कई ठे लहर के रूप में इंडो-आर्यन माइग्रेशन भइले के भी स्वीकार करे ला।[३३][३१] कास्ट सिस्टम एही काल में पैदा भइल आ समाज में ऊँच-नीच के बिभाजन भइल जवना में क्रम से पुजारी, जुद्ध करे वाला आ खेती आ बाणिज्य करे वाला, आ सबसे नीचे अशुद्ध मानल जाये वाला पहिले के लोग; आ छोट जनजातीय इकाई सभ एकट्ठा हो के धीरे-धीरे राजसत्ता वाले राज्य में बदलत गइल।[३४][३५] पुरातत्व के खोज में, दक्कन पठार इलाका में एह काल में मुखिया आधारित राजनीतिक इकाई होखला के परमान मिलल बा।[३०] दक्खिनी भारत में एह समय के स्थाईत्व वाली जिनगी के परमान के रूप में कई ठे मेगालिथिक स्मारक मिलल बानें,[३६] संगहीं अगल-बगल खेती के परमान मिलल बा, सिंचनी खातिर बनल तालाब, आ कारीगरी के परमान भी मिलल बाटे।[३६]
लेट वैदिक काल में, छठवीं सदी ईसा पूर्व के आसपास, गंगा के मैदान आ उत्तरी पच्छिमी इलाका के छोट-छोट राज्य मिल के १६ गो "महाजनपद", जिनहना में कुछ राजतन्त्र वाला रहलें कुछ गणतंत्र नियर, में समाहित हो गइलें।[३७][३८] एही काल में नगरीकरण के उपज के बाद गैर-वैदिक धार्मिक आंदोलन के परिणाम के रूप में दू गो नया स्वतंत्र धर्म पैदा भइलें। जैन धर्म एकरे उपदेशक महावीर के समय में महत्व हासिल कइलस।[३९] गौतम बुद्ध के उपदेश पर आधारित बौद्ध धर्म के अनुयायी समाज के सगरी वर्ग से आ के जुड़लें, मध्य वर्ग के छोड़ के; बुद्ध के जीवन के घटना के संग्रह से भारत में रेकार्डेड इतिहास के सुरुआत भइल।[४०][४१][४२] शहरी संपन्नता के एह युग में त्याग के आदर्श घोषित कइलें,[४३] आ दुनों धर्म लंबा समय खातिर एगो संन्यासी परंपरा के अस्थापना कइलें। राजनीतिक रूप से, तीसरी सदी ईसा पूर्व में, मगध राज ज्यादातर छोट राज्यन के अपना में मिला के एगो बिसाल राज के स्थापना कइलस जवना के मौर्य साम्राज्यके नाँव से जानल जाला।[४४] ई साम्राज्य ओह समय में सुदूर दक्खिन के कुछ इलाका के छोड़ के बाकी पूरा उपमहादीप पर शासन कइलस; हालाँकि,अब इहो मानल जाए लागल बा कि एकर कोर इलाका के बीच-बीच में कई गो बड़हन स्वशासित (ऑटोनॉमस) इलाका भी रहलें।[४५][४६] मौर्य राजा लोग के उनहन लोग के साम्राज्य-स्थापना खातिर लगन आ पब्लिक सुबिधा के मैनेजमेंट खातिर भी ओतने जानल जाला जेतना कि अशोक के जुद्ध के त्याग आ बौद्ध धम्म के परचार-प्रसार खातिर जानल जाला।[४७][४८]
तमिल भाषा के संगम साहित्य ई उजागिर करे ला की २०० ईपू से २०० ईसवी के बीच, दक्खिनी प्रायदीप पर चेर, चोल, आ पांड्य लोग के शासन रहल, आ ई राज्य सभ बड़ा पैमाना पर रोमन साम्राज्य, पच्छिम आ दक्खिन पूर्ब एशिया के साथ ब्यापार करें।[४९][५०] उत्तरी भारत में, हिंदू धर्म के अंदर परिवार पर पितृसत्तात्मक कंट्रोल मजबूत भइल आ, औरतन के स्थिति पहिले से कमोजर भइल।[५१][४४] ४थी-५वीं सदी ले गुप्त साम्राज्य, बृहत् गंगा मैदान के इलाका में प्रशासन आ टैक्स कलेक्शन के एगो ब्याबस्थित सिस्टम दिहलस जवन बाद के राजा लोग खातिर मॉडल के काम कइलस।[५२][५३] गुप्त लोग के शासन में, हिंदू धर्म के पुनरुत्थान भइल आ ई भक्ति आ श्रद्धा पर आधारित हो गइल बजाय कर्मकांड पर जोर दिहले के आ ई फिर से महत्व हासिल करे शुरू कइलस।[५४] एह नवीनीकरण के चीन्हा मूर्तिकला आ आर्किटेक्चर में प्रगट होला, जवन नगरीय अभिजात वर्ग के संरक्षण पा के बिकसित भइल।[५३] क्लासिकल संस्कृत साहित्य में उत्कर्ष भइल, आ भारतीय बिज्ञान, ज्योतिष, आयुर्वेद, आ गणित के क्षेत्र में महत्वपूर्ण प्रगति भइल।[५३]
मध्यकाल[संपादन]
१२वीं शताब्दी के शुरुआत में, भारत पर इस्लामी आक्रमणन के बाद, उत्तरी अउर केन्द्रीय भारत के अधिकांश भाग दिल्ली सल्तनत के शासनाधीन हो गईल; आ बाद में, अधिकांश उपमहाद्वीप मुगल वंश के अधीन हो गईल। दक्षिण भारत में विजयनगर साम्राज्य शक्तिशाली बनल। मुगलन के संक्षिप्त अधिकार के बाद सत्रहवीं सदी में दक्षिण और मध्य भारत में मराठन का उत्कर्ष भयल। उत्तर पश्चिम में सिक्खन के शक्ति में बढ़त भईल।
१७वीं शताब्दी के मध्यकाल में पुर्तगाल, डच, फ्रांस, ब्रिटेन सहित अनेक यूरोपीय देशन, जे भारत से व्यापार करे के चाहत रहलन, देश के आतंरिक शासकीय अराजकता के फायदा उठईलन। अंग्रेज दूसरे देशों से व्यापार के चाहे वाला लोगन के रोके में सफल भईलेन और १८४० तक लगभग पूरा देश पर शासन करे में सफल भईलेन। १८५७ में ब्रिटिश ईस्ट इंडिया कम्पनी के विरुद्ध असफल विद्रोह, जो भारतीय स्वतन्त्रता के प्रथम संग्राम से भी जानल जला, के बाद भारत के अधिकांश भाग सीधे अंग्रेजी शासन के प्रशासनिक नियंत्रण में आ गईल। [५५]
आधुनिक काल[संपादन]
बीसवी सदी के प्रारम्भ में आधुनिक शिक्षा क प्रसार और विश्वपटल पर बदलती राजनीतिक परिस्थितियन के चलते भारत में एक बौद्धिक आन्दोलन क सूत्रपात भयल जे सामाजिक और राजनीतिक स्तर पर अनेक बदलाव और कई आन्दोलन क नीव रखलस। १८८५ में इन्डियन नेशनल कांग्रेस क स्थापना स्वतन्त्रता आन्दोलन के एक गतिमान स्वरूप देहलस। बीसवीं शताब्दी के शुरुआत में लम्बा समय तक स्वतंत्रता प्राप्ति के लिये बहुत बड़ा अहिंसावादी संघर्ष चलल, जेकर नेतृत्व महात्मा गांधी, जिनके आधिकारिक रुप से आधुनिक भारत क 'राष्ट्रपिता' के रूप में संबोधित करल जाला, कईलेन। एकरे साथ-साथ चंद्रशेखर आजाद, सरदार भगत सिंह, सुखदेव, राजगुरू, नेताजी सुभाष चन्द्र बोस, सावरकर आदि के नेतृत्व में चलल क्रांतिकारी संघर्ष के फलस्वरुप १५ अगस्त, १९४७ के भारत ने अंग्रेजी शासन से पूर्णतः स्वतंत्रता प्राप्त कईलस। ओकरे बाद २६ जनवरी, १९५० के भारत एक गणराज्य बनल।
भारत के पड़ोसी राष्ट्रन के साथ अनसुलझा सीमा विवाद ह। एही खातिर एके छोटा पैमाना पर युद्ध का भी सामना करे के पड़ल। १९६२ में चीन के साथ, अउर १९४७, १९६५, १९७१ अउर १९९९ में पाकिस्तान के साथ लड़ाई हो चुकल बा।
भारत गुटनिरपेक्ष आन्दोलन अउर संयुक्त राष्ट्र संघ के संस्थापक सदस्य देशन में से एक बाटे। १९७४ में भारत आपन पहिला परमाणु परीक्षण कईले रहल जेकरे बाद १९९८ में ५ अउर परीक्षण भयल। १९९० के दशक में भयल आर्थिक सुधारीकरण क बदौलत आज देश सबसे तेज़ी से विकासशील राष्ट्रन क सूची में आ गयल बा।
भारत के प्रान्त और ओकर राजधानी[संपादन]
भारत में २९ गो राज्य आ ७ गो केन्द्रशासित प्रदेश बा।
- राज्यन के नाँव नीचे दिहल बाटे- (कोष्टक में राजधानी के नाँव)
- केन्द्रशासित प्रदेश
† चंडीगढ़ एगो केंद्रशासित प्रदेश बाटे आ पंजाब आ हरियाणा दुन्नों राज्यन के राजधानी भी बा।
भूगोल[संपादन]
भारत, भारतीय टेक्टॉनिक प्लेट के ऊपर स्थित बा, आ इंडो-ऑस्ट्रेलियन प्लेट के हिस्सा हवे।[५६] भारत के बर्तमान रूप के रचना करे वाली भूबिज्ञानिक प्रक्रिया सभ के सुरुआत अबसे ७५ मिलियन बरिस पहिले भइल जब भातरीय प्लेट, ओह समय के गोंडवाना नाँव के महामहादीप के हिस्सा, अपना जगह से उत्तर-पूरुब ओर घुसुके सुरु कइलस। एकर वजह समुंद्रतल फइलाव रहल जे एकरा दक्खिन-पच्छिम में, आ बाद में, दक्खिन आ दक्खिन पूरुब में सुरू भइल।[५६] साथै-साथ, बिसाल आकार के टीथियन समुंद्री क्रस्ट, जे एकरा उत्तर-पूरुब में रहल, यूरेशियन प्लेट के नीचे धँसके सुरू हो गइल।[५६] ईहे दुन्नों प्रासेस, जवन पृथ्वी के मैंटल में चले वाली तरंग के परिणाम रहली, हिंद महासागर के निर्माण आ भारतीय महादीपी क्रस्ट के यूरेशिया के नीचे पेस के एह हिस्सा के ऊपर उठा के हिमालय के उठान, दुन्नों चीज के कारन बनली।[५६] भारतीय प्लेट के धँसाव जहाँ यूरेशियन प्लेट के नीचे होत रहे आ जवना से हिमालय के उठान होत रहल ओही इलाकाके ठिक दक्खिन में एगो बिसाल दोना के आकार के धँसल हिस्सा के रचना भइल जे नदी सभ के ले आइल गाद-माटी से तेजी से भर गइल[५७] बर्तमान समय के सिंधु-गंगा मैदान के रूप लिहलस[५८] प्राचीन अरावली परबत द्वारा मैदान से बिलग होखे वाला पच्छिमी हिस्सा थार के रेगिस्तान के रूप में मौजूद बाटे।[५९]
मूल आ पुरान भारतीय प्लेट अब प्रायदीपीय भारत के रूप में बाँचल बाटे आ ई भारत के सभसे पुरान आ भूबिज्ञान के हिसाब से सभसे स्थाई हिस्सा हवे। ई उत्तर के ओर अपना बिस्तार में मध्य भारत के सतपुड़ा परबत श्रेणी आ बिंध्याचल परबत श्रेणी ले बिस्तार लिहले बाटे। ई दुनों, लगभग समानांतर श्रेणी, गुजरात राज्य के अरब सागर के तट से ले के झारखंड राज्य में मौजूद छोटानागपुर के पठार ले फइलल बाड़ी।[६०] दक्खिन में, बाकी के पठारी हिस्सा, दक्कन पठार अपना पच्छिम सीमा पर पच्छिमी घाट से आ पूरुब में पूरबी घाट नाँव के पहाड़ी कड़ी से बनल सीमा वाला बाटे;[६१] पठार भारत के कुछ सभसे पुरान चट्टान वाला बाटे जेवना में से कुछ एक बिलियन बरिस से भी पुरान बाड़ी। एह प्रकार के संरचना वाला भारत बिसुवत रेखा के उत्तर में 6° 44' आ 35° 30' उत्तर अक्षांस[नोट २] आ 68° 7' से 97° 25' पूरबी देशांतर ले बिस्तार वाला बाटे।[६२]
भारत के समुंद्री तट के लंबाई 7,517 kilometres (4,700 mi) बाटे; एकर 5,423 kilometres (3,400 mi) लंबा हिस्सा प्रायदीपी भारत के हवे आ 2,094 kilometres (1,300 mi) लंबा हिस्सा अंडमान निकोबार दीपसमूह आ लक्षदीप के टापू सभ के समुंद्र तट से बनल बाटे।[६३] भारतीय नेवी के हाइड्रोग्राफिक चार्ट सभ के मोताबिक भारत के मुख्य जमीन के समुंद्री किनारा, 43% बलुआ बीच वाला; 11% चट्टानी किनारा, जवना पर क्लिफ बाड़ी; आ 46% कीच तट आ दलदली इलाका वाला बाटे।[६३]
भारत में बहे वाली प्रमुख हिमालयी नदी सभ में गंगा आ ब्रह्मपुत्र बाड़ी, दुन्नों बंगाल के खाड़ी में पानी छोड़े ली।[६४] गंगा के मुख्य सहायिका नदिन में यमुना आ कोसी बाड़ी; जहाँ कोसी बहुत कम ढाल वाला मैदान में बहे ले आ बेर-बेर आपन रस्ता बदले आ भयावन बाढ़ खातिर जानल जाले।[६५] प्रायदीपी भारत के मुख्य नदी, जिन्हन के ढाल तेज होखे से के कारन ई बाढ़ के परभाव से फिरी बाड़ी, गोदावरी महानदी, कृष्णा आ कावेरी बाड़ी जे बंगाल के खाड़ी में गिरे ली;[६६] आ नर्मदा आ ताप्ती अरब सागर में गिरे ली।[६७] समुंद्र किनारे के हिस्सा में दलदली जमीन वाला कच्छ के रन पच्छिम में आ सुंदरबन के जलोढ़ मैदान पूरुब में बा; सुंदरबन के कुछ हिस्सा बंगलादेश में पड़े ला।[६८] भारत के हिस्सा में दू गो दीपमाला बा: लक्षदीप, जे मूंगा के एटॉल हवे आ पच्छिमी किनारा से कुछ दूर पर बा; आ अंडमान आ निकोबार दीपसमूह, जे [अंडमान सागर]] में ज्वालामुखी कड़ी के ऊपर बा।[६९]
भारत के जलवायु हिमालय आ थार के रेगिस्तान से बहुत प्रभावित बा, दुन्नों मिल के भारत खातिर आर्थिक आ सांस्कृतिक रूप से भी महत्वपूर्ण मानसून के संचालन में आपन परभाव छोड़े लें।[७०] हिमालय, बिचला एशिया के ठंढा कैटाबेटिक हवा सभ से बचाव करे ला आ इनहन के भारत में प्रवेश करे से रोके ला, भारत, एही अक्षांस वाला बाकी जगहन के तुलना में जाड़ा में गरम रहे ला।[७१][७२] थार के रेगिस्तान, मानसून के हवा सभ के खींचे ला आ नमी से भरल ई हवा जून से अक्टूबर के बीच भारत के ज्यादातर हिस्सा में बरखा करे लीं।[७०] भारत में मुख्य रूप से चारि गो जलवायु प्रकार मिले ला: उष्णकटिबंधीय नम, उष्णकटिबंधीय सूखल, उप-उष्णकटिबंधीय नम, आ परबती।[७३]
भारत के भाषा[संपादन]
भारतीय संविधान कौनों एक राष्ट्रभाषा के वर्णन ना करेला। भारत में कउनो एक राष्ट्रभाषा न हऽ। संविधान के अनुसार केंद्रीय सरकार में काम हिन्दी आ अंग्रेज़ी भाषा में होला, आ राज्यन में हिन्दी या फिर आपन-आपन क्षेत्रीय भाषा में काम होला। ईहाँ मुख्यतः बोलल जाये वाली भाषवन के सूची नीचे दिहल बाटे:
राष्ट्रीय गान आउ राष्ट्रीय गीत[संपादन]
भारत के राष्ट्रीय गान जन-गण-मन बा । इ बंगाली में गुरुदेव रवीन्द्रनाथ टैगोर द्वारा लिखल गइल बा। भारत के राष्ट्रीय गीत वन्दे मातरम् बा। एकरा के बंकिमचंद्र चटर्जी लिखले बानी आउ भारत क स्वतंत्रता संग्राम में ई गीत के महत्वपूर्ण भूमिका रहे| ई गीत प्रसिद्ध उपन्यास आनंदमठ से लेहल गईल बा।
इहो देखल जाय[संपादन]
नोट[संपादन]
- ↑ "[...] Jana Gana Mana is the National Anthem of India, subject to such alterations in the words as the Government may authorise as occasion arises; and the song Vande Mataram, which has played a historic part in the struggle for Indian freedom, shall be honoured equally with Jana Gana Mana and shall have equal status with it." (Constituent Assembly of India 1950).
- ↑ The northernmost point under Indian control is the disputed Siachen Glacier in Jammu and Kashmir; however, the Government of India regards the entire region of the former princely state of Jammu and Kashmir, including the Gilgit-Baltistan administered by Pakistan, to be its territory. It therefore assigns the longitude 37° 6' to its northernmost point.
संदर्भ[संपादन]
- ↑ Wolpert 2003, p. 1.
- ↑ २.० २.१ "National Symbols | National Portal of India" [राष्ट्रीय चिह्न | भारत का राष्ट्रीय प्रवेशद्वार] (in English). इंडिया पोर्टल. तारीख 13 मई 2014 के उतारल गइल.
- ↑ ३.० ३.१ National Informatics Centre 2005.
- ↑ "Profile | National Portal of India". इंडिया पोर्टल. तारीख 13 मई 2014 के उतारल गइल.
- ↑ "Eighth Schedule". तारीख 1 जुलाई 2013 के उतारल गइल.
- ↑ राष्ट्रीय सूचना विज्ञान केन्द्र 2005.
- ↑ "Justice R M Lodha sworn in as 41st chief justice of Supreme Court" [न्यायाधीश आर एम लोढ़ा ने सर्वोच्च्य न्यायालये के प्रमुख न्यायाधीश पद की शपथ ली]. आईएएनएस (in English). न्यूज़ बिहारप्रभा. तारीख 13 मई 2014 के उतारल गइल.
- ↑ ८.० ८.१ ८.२ ८.३ "Report for Selected Countries and Subjects" [चुने हुए देश और विषयों के लिए रपट] (in English). विश्व आर्थिक आउटलुक डाटाबेस, अन्तर्राष्ट्रीय मुद्रा कोष. 27 अक्टूबर 2013. तारीख 13 मई 2014 के उतारल गइल.
- ↑ "Gini Index". World Bank. तारीख 2 मार्च 2011 के उतारल गइल.
- ↑ United Nations 2012.
- ↑ Human Development Reports
- ↑ Ministry of Law and Justice 2008.
- ↑ १३.० १३.१ उद्धरण खराबी:Invalid
tag; no text was provided for refs named
Clementin-Ojha
- ↑ Scharfe, Hartmut E. (2006), "Bharat", भाषा: Stanley Wolpert, Encyclopedia of India, 1 (A-D), Thomson Gale, pp. 143–144, ISBN 0-684-31512-2
- ↑ Thapar, Romila (2002), The Penguin History of Early India: From the Origins to AD 1300, Allen Lane; Penguin Press, pp. 38–39, ISBN 0141937424
- ↑ Chakrabarti, Atulananda (1961), Nehru: His Democracy and India, Thacker's Press & Directories, p. 23
- ↑ Thapar, Romila (2002), The Penguin History of Early India: From the Origins to AD 1300, Allen Lane; Penguin Press, pp. 146–150, ISBN 0141937424
- ↑ Sharma, Ram Sharan (1991), Aspects of Political Ideas and Institutions in Ancient India, Motilal Banarsidass Publ., pp. 119–132, ISBN 978-81-208-0827-0
- ↑ Serge Gruzinski 2015.
- ↑ Oxford English Dictionary.
- ↑ Kuiper 2010, p. 86.
- ↑ Barrow, Ian J. (2003). "From Hindustan to India: Naming change in changing names". South Asia: Journal of South Asian Studies 26 (1): 37–49. doi:10.1080/085640032000063977.
- ↑ Encyclopædia Britannica.
- ↑ Petraglia, Allchin & 2007, p. 6.
- ↑ Singh 2009, pp. 89–93.
- ↑ Possehl 2003, pp. 24–25.
- ↑ Kulke & Rothermund 2004, pp. 21–23.
- ↑ २८.० २८.१ Singh 2009, p. 181.
- ↑ Possehl 2003, p. 2.
- ↑ ३०.० ३०.१ ३०.२ Singh 2009, p. 255.
- ↑ ३१.० ३१.१ Singh 2009, pp. 186–187.
- ↑ Witzel 2003, pp. 68–69.
- ↑ Kulke & Rothermund 2004, p. 31.
- ↑ Kulke & Rothermund 2004, pp. 41–43.
- ↑ Singh 2009, p. 200.
- ↑ ३६.० ३६.१ Singh 2009, pp. 250–251.
- ↑ Singh 2009, pp. 260-265.
- ↑ Kulke & Rothermund 2004, pp. 53–54.
- ↑ Singh 2009, pp. 312–313.
- ↑ Kulke & Rothermund 2004, pp. 54–56.
- ↑ Stein 1998, p. 21.
- ↑ Stein 1998, pp. 67–68.
- ↑ Singh 2009, p. 300.
- ↑ ४४.० ४४.१ Singh 2009, p. 319.
- ↑ Stein 1998, pp. 78–79.
- ↑ Kulke & Rothermund 2004, p. 70.
- ↑ Singh 2009, p. 367.
- ↑ Kulke & Rothermund 2004, p. 63.
- ↑ Stein 1998, pp. 89–90.
- ↑ Singh 2009, pp. 408–415.
- ↑ Stein 1998, pp. 92–95.
- ↑ Kulke & Rothermund 2004, pp. 89–91.
- ↑ ५३.० ५३.१ ५३.२ Singh 2009, p. 545.
- ↑ Stein 1998, pp. 98–99.
- ↑ "History : Indian Freedom Struggle (1857-1947)". National Informatics Centre. तारीख 2007-10-03 के उतारल गइल.
And by 1856, the British conquest and its authority were firmly established.
- ↑ ५६.० ५६.१ ५६.२ ५६.३ Ali & Aitchison 2005.
- ↑ Dikshit & Schwartzberg, p. 7.
- ↑ Prakash et al. 2000.
- ↑ Dikshit & Schwartzberg, p. 11.
- ↑ Dikshit & Schwartzberg, p. 8.
- ↑ Dikshit & Schwartzberg, pp. 9–10.
- ↑ Ministry of Information and Broadcasting 2007, p. 1.
- ↑ ६३.० ६३.१ Kumar et al. 2006.
- ↑ Dikshit & Schwartzberg, p. 15.
- ↑ Duff 1993, p. 353.
- ↑ Dikshit & Schwartzberg, p. 16.
- ↑ Dikshit & Schwartzberg, p. 17.
- ↑ Dikshit & Schwartzberg, p. 12.
- ↑ Dikshit & Schwartzberg, p. 13.
- ↑ ७०.० ७०.१ Chang 1967, pp. 391–394.
- ↑ Posey 1994, p. 118.
- ↑ Wolpert 2003, p. 4.
- ↑ Heitzman & Worden 1996, p. 97.
बाहरी कड़ी[संपादन]
- नेशनल पोर्टल, भारत सरकार
- India entry at The World Factbook
- भारत at DMOZ (अंग्रेजी में)
- भारत के प्रोफाइल, बीबीसी समाचार पर (अंग्रेजी में)
- India एन्साइक्लोपीडिया ब्रिटैनिका में (अंग्रेजी में)
awa_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva hne_Deva awa_Deva bho_Deva bho_Deva bho_Deva bho_Deva awa_Deva bho_Deva bho_Deva hne_Deva bho_Deva bho_Deva bho_Deva awa_Deva bho_Deva bho_Deva awa_Deva bho_Deva hne_Deva bho_Deva bho_Deva bho_Deva bho_Deva bho_Deva awa_Deva bho_Deva awa_Deva bho_Deva bho_Deva hne_Deva eng_Latn eng_Latn hne_Deva mlt_Latn bho_Deva eng_Latn bho_Deva bho_Deva awa_Deva bho_Deva hne_Deva bho_Deva sot_Latn eng_Latn eng_Latn bho_Deva eng_Latn sot_Latn lim_Latn eng_Latn eng_Latn eng_Latn eng_Latn bos_Latn kor_Hang bjn_Latn eng_Latn zul_Latn srd_Latn kea_Latn srd_Latn fin_Latn zho_Hans lij_Latn zho_Hans kea_Latn min_Latn fin_Latn fin_Latn zho_Hans kea_Latn kea_Latn fin_Latn kea_Latn fin_Latn lim_Latn lim_Latn zho_Hans zho_Hans lim_Latn fin_Latn zho_Hans fin_Latn lim_Latn kea_Latn lim_Latn fin_Latn zho_Hans lim_Latn eng_Latn eng_Latn nya_Latn lmo_Latn cat_Latn lmo_Latn lmo_Latn min_Latn eng_Latn cat_Latn lmo_Latn isl_Latn lmo_Latn lmo_Latn lmo_Latn lmo_Latn zsm_Latn slv_Latn mlt_Latn nld_Latn awa_Deva bho_Deva eng_Latn awa_Deva bho_Deva bho_Deva